ગાંધીનગરમાં મહાત્મા મંદિર ખાતે આજે વિશ્વ પર્યાવરણ દિવસની ઉજવણી નિમિત્તે બીટ ધ પ્લાસ્ટિક થીમ ઉપર યોજાયેલા સેમિનારમાં મુખ્યમંત્રી વિજય રૂપાણીએ ૪૦ માઈક્રોનથી ઓછી જાડાઈનું પ્લાસ્ટિક જોખમી હોવાનું જણાવી તેનો ઉપયોગ નિયંત્રિત કરવાનું જણાવ્યું હતું પરંતુ તેના ઉપર સંપૂર્ણ પ્રતિબંધ મૂકવાનો અત્યારે ઈન્કાર કરતાં તેમણે જણાવ્યું હતું કે, પાણી અને ઠંડા પીણા વગેરેની પ્લાસ્ટિક બોટલોનો રીસાયકલીંગ દ્વારા ઈંધણ તેમજ ટેબલ-ખુરશી, રોડ વગેરે બનાવવામાં ઉપયોગ કરવામાં આવશે.